Polisieman in sop na uitlatings op FacebookSó lyk Dagane se Facebook-profiel. Beeld berig dat Dagane op ŉ Facebook-blad vir die geskorste ANC-jeugligaleier, Julius Malema, geskryf het: “As die swart Messias (Nelson Mandela) doodgaan, sal ons die wittes ’n les leer. Ons sal volksmoord teen hulle pleeg: Ek haat wittes.” ‘n Polisiewoordvoerder, kapt. Dennis Adriao, het bevestig dat daar ŉ interne ondersoek gelas is na Dagane, ŉ klerk in die polisie se forensiese departement in Gauteng, ná die uitlatings. Dr. Johan Burger, senior navorser van die Instituut vir Sekerheidstudie, sê die aanmerkings is haatspraak en strydig met die polisie se regulasies. Dagane het nie op navrae gereageer nie. Lees die volledige berig hier. Die foto is glo geneem nadat Dagane rassistiese uitlatings gemaak het op 'n Facebook-blad vir die geskorste ANC-jeugligaleier, Julius Malema. Die vloekwoorde is uitgeblok.